# Εικονικό εργαστήριο Χημείας: Τέλεια καύση του βουτανίου και ανίχνευση των καυσαερίων

Προτείνεται εμφάνιση σε οριζόντια προβολή!

## Χημικές αντιδράσεις

Οι χημικές αντιδράσεις είναι οι μεταβολές στις οποίες από τις αρχικές ουσίες (αντιδρώντα) προκύπτουν νέες ουσίες με διαφορετικές ιδιότητες (προϊόντα). Το βουτάνιο στους λύχνους υγραερίου καίγεται και προκύπτουν διοξείδιο του άνθρακα και νερό, τα σάκχαρα του μούστου μετατρέπονται σε αιθανόλη (αλκοόλ) παρασκευάζοντας κρασί, το γάλα μετατρέπεται σε γιαούρτι και τυρί, τα τρόφιμα «αποικοδομούνται» στον οργανισμό και ελευθερώνουν την ενέργεια που χρειαζόμαστε για τις λειτουργίες μας.

## Πειραματική διαδικασία

1. Ανάβουμε τον λύχνο.
2. Με τη λαβίδα πιάνουμε την κωνική φιάλη Α και την αναστρέφουμε πάνω από τη φλόγα συλλέγοντας τα καυσαέρια. Στη συνέχεια επιστρέφουμε τη φιάλη και την λαβίδα στην θέση της.
3. Με το κουτάλι προσθέτουμε μικρή ποσότητα λευκού άνυδρου CuSO4. Παρατηρούμε ότι το διάλυμα στη φιάλη Α γίνεται μπλε.
4. Με τη λαβίδα πιάνουμε την κωνική φιάλη Β και την αναστρέφουμε πάνω από τη φλόγα συλλέγοντας τα καυσαέρια. Στη συνέχεια επιστρέφουμε τη φιάλη και την λαβίδα στην θέση της.
5. Μεταφέρουμε τον σωλήνα στην φιάλη Β και προσθέτουμε μικρή ποσότητα διαυγούς διαλύματος Ca(OH)2. Παρατηρούμε ότι το διάλυμα στη φιάλη Β θολώνει.
6. Επιστρέφουμε τον σωλήνα στη θέση του και σβήνουμε τον λύχνο.

Το βουτάνιο (C4H10) είναι το καύσιμο που υπάρχει στα γκαζάκια του εμπορίου. Καίγεται με το οξυγόνο του αέρα σύμφωνα με την χημική εξίσωση:

2 C4H10(g) + 13 O2(g) → 8 CO2(g) + 10 H2O(g)

Οι υδρατμοί που υπάρχουν στα καυσαέρια ανιχνεύονται με διαβίβαση σε λευκό άνυδρο CuSO4, ο οποίος μετατρέπεται σε ένυδρο μπλε CuSO4. Το διοξείδιο του άνθρακα των καυσαερίων ανιχνεύεται είτε γιατί σβήνει την φλόγα, είτε γιατί θολώνει το διάλυμα του διαυγούς Ca(OH)2.

##### Οδηγίες Χρήσης

Ακολουθήστε τις οδηγίες που σας καθοδηγούν βήμα προς βήμα για την πραγματοποίηση του πειράματος.

Μπορείτε να μετακινήσετε κάποιο αντικείμενο κάνοντας κλικ και σύρωντας το με το ποντίκι (drag and drop) προς το σημείο που αναφέρεται στις οδηγίες.

Κάντε κλικ στα κουμπιά "Εισαγωγή", "Πειραματική διαδικασία" και "Χημική αντίδραση" για να μάθετε περισσότερες πληροφορίες για το συγκεκριμένο πείραμα.

##### Modal #1

Modal content...